અમદાવાદ મ્યુનિ કોર્પોરેશન દ્વારા શહેરનાં કેટલાય વિસ્તારોમાં રોડ રિસરફેસિંગથી લઈને ગટર લાઈન સાફ કરવામાં આવી રહી છે. શહેરના નવરંગપુરા વિસ્તારમાં આવેલા વિજય ચાર રસ્તા પાસે પણ ગટર અને ડ્રેનેજ પાઈપ લાઈનનું કામ શરૂ કરવામાં આવ્યું છે. જેથી વિજય ચાર રસ્તાથી હેલ્મેટ જવા માટે લોકોને હાલાકીનો સામનો કરવો પડી રહ્યો છે. સામાન્ય રીતે પિક અવર્સમાં સૌથી વધુ ટ્રાફિક જોવા મળતો હોય છે. કેટલા દિવસ લોકોને આ સમસ્યાથી હેરાન થવું પડશે. સવારનાં સમયે તો આરામથી પસાર થઈ જવાય છે પણ પિક અવર્સમાં શું થશે?